Bat Ye’or

Bat Ye'or (hebraisk: , i betydningen «Nilens datter», født i 1933 i Egypt) er et pseudonym for Gisèle Littman, født Orebi, en jødisk-britisk forfatter og politisk kommentator som skriver om historien til Midtøstens kristne og jødiske dhimmier som lever under islamsk styre. Hun har forfatter åtte bøker, inkludert Eurabia: The Euro-Arab Axis (2005), Islam and Dhimmitude: Where Civilizations Collide (2001), The Decline of Eastern Christianity: From Jihad to Dhimmitude (på fransk i 1991, engelsk i 1996), og The Dhimmi: Jews and Christians Under Islam (på fransk i 1980, engelsk i 1985). Siden meget av hennes forfatterskap bygger på originalforskning som ikke er i tråd med vitenskapelig konsensus, er hun blitt beskyldt for å være en konspirasjonteoretiker.

Liv 
Bat Ye'or (Gisèle Littman) ble født i en jødisk familie i Kairo i Egypt i 1933, men sammen med sine foreldre forlot hun Egypt i 1957 etter Suezkrisen i 1956, kom til London som statsløse flyktninger. I 1958 begynte hun på Instituttet for arkeologi ved University College i London, men flyttet til Sveits i 1960 for å fortsette sine studier ved Universitetet i Genève, men fullførte aldri sin akademiske grad, og har heller aldri holdt en akademisk posisjon.

Hun har beskrevet sine erfaringer på følgende vis:

Hun ble gift med den britiske historikeren og menneskerettsadvokaten David Littman i september 1959 og fram til hans død i mai 2012. Mange av hennes utgivelser har vært i samarbeid med ektefellen. Hennes britiske statsborgerskap ble oppnådd via ekteskapet. De flyttet begge til Sveits i 1960 og fikk tre barn før 1964. Hennes første bokutgivelse var på fransk i 1971, Les Juifs en Egypte, i Genève.

Hun har gitt korte orienteringer til De forente nasjoner og den amerikanske kongressen, og har gitt forelesninger og presentasjoner ved større universiteter som Georgetown, Brown, Yale, Brandeis, og Columbia.

Forfatterskap 
Hun har skrevet en rekke bøker som for det meste omhandler historien til jøder og kristne i Midtøsten. Her har hun spesielt vært opptatt av såkalt dhimmi-status og hun har benyttet og popularisert begrepet dhimmitude. Hennes mest kjente bok er Eurabia: The Euro-Arab Axis, utgitt i 2005, som har gitt navn til «Eurabia»-teorien, som ifølge Marján og Sapir er en «ekstremistisk konspirasjonsteori, som går ut på at Europa og de arabiske landene vil slutte seg sammen for å gjøre livet umulig for Israel og islamisere det gamle kontinentet». Hun ble flittig sitert av Anders Behring Breivik i hans «manifest».

Referanser

Eksterne lenker 
 
  Dhimmi.org og Dhimmitude.org, nettsteder drevet av Bat Ye'or

Britiske forfattere
Islamofobi
Pseudonymer
Personer fra Kairo
Konspirasjonsteorier